runetrust/blame-folketinget-dk huggingface dataset:
Finn Sørensen (EL), 2018-12-05:
Men uretfærdigheden består jo i, at ministeren sammen med et flertal i Folketinget, omfattende regeringspartierne og Radikale Venstre og Dansk Folkeparti og Socialdemokratiet, har aftalt en mekanisme, der gør, at når jeg siger, at et ungt menneske på 18 år får en pensionsalder på 75 år, så er det ikke grebet ud af luften.
Peter Skaarup (DF), 1999-11-17:
Statsministerens seneste svar synes jeg var lidt uklart, for på den ene side siger statsministeren, at nu skal der muligvis gøres noget, og man vil måske optage forhandlinger med nogle partier osv. osv., alt imens vi altså kan opleve, at hvis man søger et sådant statsborgerskab i dag, så kan man få det, også selv om man er dybt kriminel. Derfor synes jeg, at statsministeren bør overveje meget kraftigt, om ikke det her er noget, der haster utrolig meget, således at den retsbevidsthed, jeg også tror er ude i den danske befolkning, hvor man siger, jamen det kan ikke passe, at man kan få statsborgerskab, når man er dybt kriminel, bliver gået i møde, for ellers er den her lovgivning jo altså ikke ret meget værd, hvis den overhovedet kommer. I den forbindelse vil jeg så godt følge op på det spørgsmål, som hr. Erik Larsen stillede, om det vandelskrav, som statsministeren taler sådan lidt udflydende om, kommer til at omfatte sådan noget som, at man også skal kunne det danske sprog, at man skal kunne forsørge sig selv, at man ikke skal have gæld til det offentlige, altså måske nogle af de krav, som er relevante i forbindelse med de normale statsborgerskaber, vi tildeler.
Nicolai Wammen (S), 2022-05-11:
Det er jo mageløst, at en repræsentant for et parti, der foreslår skattelettelser på 100 mia. kr., hvoraf en stor del vil komme dem, der har allermest, til gode, betalt af meget store nedskæringer på den velfærd, som ikke mindst vores svageste grupper har glæde af, står og kalder regeringen en ulighedsskabende regering.
Tom Behnke (FRI), 2000-04-13:
Det er ikke hensigtsmæssigt for barnet at have en utryg opvækst, hvor det ikke ved, hvor det hører til, ikke ved, hvem det kan knytte sig til osv., og derfor skal man altså prøve så vidt muligt at undgå de sager. I de oplagte sager ser vi med tilfredshed, at ministeren nu foreslår, at dér skal man gribe ind på et langt tidligere tidspunkt og langt hurtigere.
Kristian Jensen (V), 2001-05-23:
Derfor kunne jeg godt tænke mig at høre, om statsministeren er enig i både det lille punkt om, at ulighederne i samfundet er øget, og lige så meget om det politiske punkt, nemlig hvorvidt regeringen nu følger sig forpligtet til kun at lave velfærdspolitik sammen med venstrefløjen og dermed ikke vil være interesseret i et bredt samarbejde.
Hans Andersen (V), 2018-11-09:
Det sætter en fed streg under, at vi har valgt den rigtige vej, den ansvarlige vej, den vej, der kommer os alle til gode, og derfor bakker Venstre naturligvis op om, at vi fortsætter i samme retning – en retning, hvor vi understøtter, at flere sunde og raske seniorer bliver længere på arbejdsmarkedet, og hvor vi sikrer gode tilbagetrækningsmuligheder for dem, der ikke kan arbejde frem til pensionsalderen.
Bent Bøgsted (DF), 2009-11-19:
Jeg er blevet orienteret om, at det her lovforslag blev sendt over til forligsparterne, der står bag fleksjob, og derfor går jeg da ud fra, at hr. Bjarne Laustsen allerede dengang har gjort ministeren opmærksom på, at der var noget, hr. Bjarne Laustsen gerne ville have ændret.
Peder Hvelplund (EL), 2016-04-15:
Det, der er risikoen ved tvang, er, at der vil være nogle mennesker, som godt ved, at de kan blive ramt af tvang, og som sørger for at undgå at søge kontakt med behandlersystemet, fordi de ikke vil risikere den konsekvens, der kan være af det, nemlig at de kommer i tvangsbehandling.
Claus Hjort Frederiksen (V), 2009-01-28:
Det er stadig sådan, at der er 700.000-800.000 job både i gode tider og i dårlige tider, der bliver ledige, sådan at det ikke er en håbløs situation, men det nok kræver et lidt større arbejde af jobcentrene, men den indsats er vi selvfølgelig også villige til at yde.
Christian Rabjerg Madsen (S), 2020-09-08:
Vi vil ikke blive ved med at se på, at arterne forsvinder, at planter, der tidligere har været hjemmehørende, ikke længere findes i Danmark, og det bedste at gøre for dansk natur – der er mange initiativer, men det er to ting – er at give den vilde natur mere plads, og så er det at lave urørt skov.
Benny Engelbrecht (S), 2018-05-02:
Er det et udtryk for, at regeringen har valgt at slække på sine grønne ambitioner, når man nu lægger midlerne fra PSO-aftalen over i det økonomiske råderum i stedet for at målrette dem til den grønne omstilling, og betyder det, at regeringen har planer om at bruge hele eller dele af de 2,5 mia. kr. til at gennemføre
Kristian Jensen (V), 2005-03-16:
Der er i det høringsnotat, som er optrykt, også taget højde for en række af de konkrete spørgsmål, som Datatilsynet har stillet op, og der er taget hånd om, hvorledes vi kan tage nogle initiativer for at sikre, at data ikke kommer længere ud, end det er nødvendigt for at have et effektivt, fleksibelt og rationelt skattevæsen.
Torsten Schack Pedersen (V), 2017-04-04:
Det er netop det, der er et af hovedformålene med lovforslaget, nemlig at udenlandske skadesforsikringsselskaber med hjemsted i andre lande i EU, eller som har hjemsted i lande, som EU har indgået aftale med på det finansielle område, også skal have mulighed for at tilvælge den danske garantiordning, således at de forbrugere, der måtte ønske at tegne en skadesforsikring i det pågældende selskab, har mulighed for, hvis selskabet vælger det, at være omfattet af den danske garantiordning.
Connie Hedegaard (KF), 2004-12-02:
Jeg synes i øvrigt også, at hr. Jørn Jespersens tale før som forslagsstiller jo i virkeligheden var en varm fortale for EU-regulering, en varm fortale for REACH, og der siger jeg bare, at timingsmæssigt er det da egentlig lidt mærkeligt, hvis vi, der er enige om, at vi nu skal have gang i REACH, og som også er enige om, at det ikke kommer af sig selv, som flere har gjort opmærksom på, ikke skulle tage at bruge kræfterne på det og alle gode forslag til, hvordan vi ligesom kan sætte pres på den proces.
Martin Lidegaard (RV), 2007-02-23:
Men i stedet for at gå til nældens rod og kigge på, hvad det egentlig var, der gik galt, og hvad det er, der går galt på utrolig mange plejehjem i Danmark – nemlig at der er for mange ufaglærte medarbejdere på grund af manglende ressourcer; der er for stresset en hverdag; nogle steder er der for dårlig en ledelse – springer regeringen ud med sin sædvanlige reaktion, nemlig mere kontrol, mere bureaukrati, mere centralstyring, ingen tillid til medarbejderne.
Mads Olsen (SF), 2025-03-13:
Og når vi p.t. er i gang med at opbygge en stærkere forsvarskapacitet, er det jo bl.a., fordi vi ønsker at forsvare den rettighedsbaserede vestlige frie verden fra lande, der lige præcis mener, at ting som menneskerettigheder bare er overflødige og hæmmer diktatorers magt over deres befolkninger.
Martin Henriksen (DF), 2013-05-29:
Så derfor vil jeg bare gerne spørge, om det, statsministeren har sagt fra Folketingets talerstol, er en tilkendegivelse i retning af, at man fra regeringens side nu ikke længere vil svække de kulturbærende fag i folkeskolen, f.eks. historiefaget, men at man rent faktisk vil styrke historiefaget.
Christian H. Hansen (DF), 2003-12-10:
Jeg vil gerne gøre opmærksom på, at det, jeg siger nu, er ordret citeret fra Den Danske Dyrlægeforenings forslag: »Såfremt der stilles krav om, at der i den regelmæssige sundhedsrådgivningsrapportering gøres notater om velfærdsforhold og stilles krav om udarbejdelse og indsendelse af en årlig statusrapport, der både indeholder sundheds- og dyrevelfærdsmæssige oplysninger, vil antallet af velfærdsbesøgene kunne blive mere målrettet, og dermed kunne der opnås en langt større benefice af 5-pct.s-besøgene.«
Aage Frandsen (SF), 2000-05-24:
Men det system, som man foreslår fra Venstres og De Konservatives side, er jo simpelt hen for at sige, at uanset om folk har ret eller ej, så skal de bare have gode muligheder. Derfor må man sige, at man har valgt et system her fra de borgerlige partiers side vedrørende skattesager, som jo ikke gælder andre steder.
Henrik Svane (RV), 1999-05-18:
Med en stigende ledelsesmæssig selvstændighed og ansvarlighed for de enkelte kunstarter tror vi i Det Radikale Venstre på at vi får en nationalscene, hvor de bedste traditioner, herunder den danske Bournonvilletradition, videreføres, samtidig med at teatret formår at skabe nye udtryksformer, der kan samle også kommende generationer på tilskuerpladserne.
René Skau Björnsson (S), 2003-02-20:
Det er væsentligt for at sikre, at bl.a. meget attraktive boliger ikke benyttes som feriehuse, og at lejerne dermed slipper for at betale skat til bopælskommunen, på trods af at de benytter de kommunale faciliteter. I Socialdemokratiet er vi helt enige i lovforslagets takter.
Per Stig Møller (KF), 2012-03-20:
Jamen hvis man har den opfattelse, som Det Radikale Venstre har, så må man da bede kirkeministeren om at lægge det her ekstraritual væk, for så skal der da kun være et, og det vil så sige, at man skal lave et, som skal være ændret, så man fjerner han-hun, mand-kvinde-begrebet.
Sophie Hæstorp Andersen (S), 2012-11-22:
Vi har intet ønske om, at mennesker med høretab skal komme i klemme, og der vil fortsat være adgang til gratis høreapparatbehandling i det offentlige, men vi kan ikke leve med, at vi ikke udnytter ressourcerne godt nok, særlig når vi ikke har kunnet se på ventelisterne, at det at overbetale private høreklinikker skulle have løst problemet.
Elisabeth Geday (RV), 2006-05-30:
Vi har så et håb om, at regeringen til efteråret – det har den i hvert fald lovet – vil genoptage de forhandlinger, den har afbrudt, og at vi så måske kan håbe på at nå frem til et resultat, som viderefører den positive ånd, vi havde i forhandlingerne, indtil regeringen valgte at afbryde dem.
Karsten Nonbo (V), 2007-01-18:
Kan ordføreren ikke se, at der kan være en fordel i, at man, hvis man vil have højhastighed, lader banen gå langs en motorvej, således at man kunne få en højhastighedsbane, der kunne binde København og Århus, København og Jylland sammen med tog, der kan komme op på en højere hastighed?
Jørgen Arbo-Bæhr (EL), 2006-05-02:
Sådan er virkeligheden, og det er derfor, jeg spørger: Er det ikke i modstrid med alle regeringens bestræbelser på at få ældre til at blive på arbejdsmarkedet, når man kan se, at konsekvenserne i virkelighedens verden er, at SKAT medvirker til, at nogle ældre forlader arbejdsmarkedet?
Erling Bonnesen (V), 2022-02-24:
I gamle dage – måske ikke helt tilbage i gamle dage, men i hvert fald hvis vi kigger nogle år tilbage i bakspejlet – så var det nok formentlig rigtigt; det kan jo aldrig dokumenteres, at man sprøjtede havegangene m.v. lidt mere, end der sådan direkte var brug for.
Kim Christiansen (DF), 2016-03-29:
: Er der andre områder, hvor hr. Joachim B. Olsen kunne forestille sig at man kunne ændre lovgivningen, så ting blev lovliggjort, f.eks. en app til hashhandel eller en app til ulovlig våbenhandel eller sådan noget, så man kunne få organiseret de her ulovligheder på en eller anden måde?
Villy Søvndal (SF), 2003-03-21:
Jeg synes bare, at hr. Helge Adam Møller glemte én ting, nemlig at beskrive, at frem til 1990 var Saddam Hussein Vestens nære ven og allierede, glemte at berette om, at de ødelæggelsesmidler, vi slås imod, er overdraget - en del af dem endda personligt - at den nuværende amerikanske forsvarsminister, Rumsfeld, der var i Bagdad.
Kristian Pihl Lorentzen (V), 2016-05-11:
Derudover er der de her administrative byrder, og der er det faktisk regeringens overordnede strategi at fjerne byrder for det danske erhvervsliv, fordi det danske erhvervsliv er dænget til med langt flere byrder end deres konkurrenter i udlandet, og det har ikke brug for flere.
Mette Abildgaard (KF), 2016-04-19:
Jeg vil dog sige en lille smule uddybende og ganske kort, at det beslutningsforslag, vi lavede i enighed i blå blok, fokuserede rigtig meget på statens skove, og der synes jeg jo lidt, at den udvikling, der har været, og den forskning, der har været osv. inden for det sidste halve år, i hvert fald har åbnet mine øjne for, at hvis vi vil have mest mulig biodiversitet for pengene, kræver det også, at vi indgår et samarbejde med de private skovejere.
Trine Pertou Mach (EL), 2023-11-09:
For svaret er netop, at Enhedslisten faktisk stadig væk er stærkt kritiske over for et dansk NATO-medlemskab, men at der i den givne situation – som verden er i med hastig forandring og med brutale kræfter, der udnytter magt i stedet for at rette sig efter ret – ikke er et alternativ.
Lene Espersen (KF), 2008-10-21:
Alt kopieres lige fra mærkevarer til håndtasker, lægemidler, legetøj, mobiltelefoner, elektronik, motordele til biler og mange andre ting, og der er faktisk en lang række fatale eksempler på, at piratkopierede produkter kan medføre alvorlige sundheds- og sikkerhedsrisici for forbrugerne.
Rosa Eriksen (M), 2024-04-30:
Helt sikkert, og det har vi også gjort, og det gør vi heldigvis også hele tiden med bl.a. den nye ældrereform, hvor vi jo laver om på strukturerne og laver en revolution af ældreplejen, sådan at der netop bliver plads til, at medarbejderne kan bruge deres faglighed, som de har brug for det.
Kirsten Normann Andersen (SF), 2023-11-28:
Men i virkeligheden tænker jeg, at der er ét essentielt problem her: Vi havde ikke haft den her forespørgselsdebat, hvis ældreloven for længst var kommet og havde løst nogle af alle de udfordringer, som vi har ude i ældreplejen, der gør, at tingene kan hænge sammen.
Svend Aage Fauerholdt (DF), 2001-01-11:
Som tidligere nævnt her fra talerstolen er vi i Dansk Folkeparti af den klare opfattelse, at problematikken omkring gensplejsning skal følges nøje, og at kontrollen skal være optimal, og at man gennem kontrol og også gennem mærkning af de egentlige produkter skal bekæmpe problemet, men også, at man skal blive ved med at have en aktuel politisk debat herhjemme på området.
Marianne Jelved (RV), 2002-04-17:
Hr. Nødgaard indrømmer eller krediterer eller anerkender, noterer, accepterer, tager til efterretning - vælg selv, hvad der er mest bekvemt - at den tidligere regering, SR-regeringen, lod kommuner og amter lade deres udgifter, det offentlige forbrug, stige år efter år, at det er gået til en lang række udmærkede velfærdsgoder, og at SR-regeringen ikke var færdig med arbejdet.
Per Clausen (EL), 2008-11-26:
Men jeg synes alligevel, det er værd at hæfte sig en lille smule ved statsministerens tale på Venstres landsmøde, ikke fordi statsministeren sagde noget nyt jo, han sagde én ting, der var noget nyt, nemlig at der nok var begået fejl, og det er jo sådan set en god ting at erkende, at man kan begå fejl.
Katarina Ammitzbøll (KF), 2022-04-26:
Det var bl.a. det, at man kunne sætte det over i de her særlige affaldssorteringsanlæg, hvis det er noget, der bl.a. er giftigt og har nogle andre, hvad skal man sige, tekniske ting, der gør, at det ikke er særlig hensigtsmæssigt at brænde det eller genanvende det, men det er også at sikre, at det, vi genanvender, virkelig er af en sådan kvalitet, at det giver nytte at genanvende det og sikre en CO 2 -effekt, og også, at det giver den mening miljømæssigt, vi ønsker med den her aftale.
Karen Hækkerup (S), 2014-03-28:
Det kan være tilfældet, hvis de konkrete forhold vedrørende den enkelte udlænding har ændret sig på en sådan måde, at udlændingen ikke længere risikerer forfølgelse, og det kan også være tilfældet, hvis de generelle baggrundsoplysninger viser, at forholdene i den pågældendes hjemland generelt har ændret sig på en sådan måde, at den pågældende persongruppe ikke længere risikerer forfølgelse.
Mogens Nørgård Pedersen (KD), 2004-01-21:
Hvis benzinpriserne skulle være steget i samme takt, hvilket jeg naturligvis ikke ønsker, så ville en liter benzin i dag koste 24 kr., og det kunne jo nok få nogle til at ryste lidt på hånden og tænke over, om de skulle tage bilen eller bussen.
Hanne Agersnap (SF), 2009-05-06:
Den er god, vi synes, den skal tages alvorligt, og jeg opfatter det faktisk også sådan, at det har debatten her i dag vist, så det er en anelse frustrerende for mig, at debatten mest er gået på, hvornår den aftale, SF ikke er en del af, skal evalueres, og hvordan det kan finansieres.
Lisbeth Bech Poulsen (SF), 2017-05-09:
Det er jo netop det, der er hægtet op på exitprogrammet, og det er også derfor, vi ønsker, der skal være særlige exitafdelinger i fængslerne, så man kan forberede de her mennesker på at komme ud til et liv uden kriminalitet, og så de på forhånd allerede i fængslerne måske kan få noget uddannelse eller andre redskaber til det.
Jakob Sølvhøj (EL), 2018-02-02:
Det er en vigtig samfundsmæssig opgave at sikre, at alle børn og unge får den bedst mulige skolegang, og at elever, der har brug for særlig støtte, også får støtten, sådan at de har mulighed for at deltage i undervisningen og skolens liv på lige fod med alle andre elever.
Rasmus Prehn (S), 2014-06-11:
Det er ikke sådan, at den nærbaneordning, man har i Nordjylland, omfatter de to stationer endnu, men det er jo ikke nogen hemmelighed, at man fra Nordjyllands Trafikselskab og fra Nordjyske Jernbaners side har en interesse i at udvide og styrke det her område, og der er man også opmærksom på de stationer.
Henrik Dam Kristensen (S), 2014-11-18:
Og de samme virksomheder kan så efterfølgende hjælpe dem, der ikke er en del af arbejdsmarkedet, tættere på arbejdsmarkedet ved de forskellige muligheder, der er med jobrotation, fleksjob osv. osv. En anden ting, som man oplever, når man får lov til at blive minister på et nyt område, er alle de der forkortelser, og I, der har arbejdet med det i en periode, slynger om jer med dem og forstår dem, og jeg har så efterhånden skullet lære dem lidt at kende.
Jens Joel (S), 2022-05-17:
Nu var det ikke det, jeg brugte mest krudt på i min ordførertale, men der er jo også en række – hvad kan man kalde det – liberaliseringer eller fleksibiliteter eller opblødninger i forhold til børneområdet, og en af dem er jo i forhold til de private pasningsordninger, hvor man giver en mulighed for at have pasningsordninger, hvor der f.eks. bliver passet på ukrainsk, noget, som vi jo normalt ikke ville acceptere.
Karina Adsbøl (DD), 2024-11-08:
Så spørgsmålet er, om man på den måde allerede kan være klar på det, for det vil da i hvert fald hjælpe alle dem, der har stået i flere år og har haft et ønske om det her, også dem, som bliver ældre og gerne vil nå det, inden man måske også afgår ved døden.
Jens Joel (S), 2013-10-31:
Man kan selvfølgelig få meget til at lyde stort, hvis man bruger procentregning. Vi vil jo se i 2015, når vi har tænkt os at evaluere det, om den her præmie er tilstrækkelig til, at vi stadig væk får afleveret bilerne, for vi er jo alle sammen interesseret i, at bilerne bliver afleveret hos en godkendt ophugger, og vi er interesseret i, at de ikke ender efterladt i naturen med de miljøkonsekvenser, det har til følge.
Pia Gjellerup (S), 2002-02-01:
Til hr. Helge Adam Møller: Jeg ved ikke, om jeg vil sige, at jeg er tryg ved, at VK-regeringen vil bruge midlerne til udviklingsbistand effektivt, for effektivitet betyder i VK-regeringens terminologi, som vi lige skal vænne os til, at der skal bruges færre og færre og færre.
Finn Sørensen (EL), 2015-04-28:
Jeg er helt sikker på, at hvis de gjorde det, altså de Socialdemokrater, så ville det i væsentlig grad forbedre vores muligheder for at bevare det flertal, vi har nu, ved det kommende folketingsvalg, fordi det ville være et klart signal til de mange faglige aktivister, der bar den her regering ind i regeringskontorerne ved sidste folketingsvalg, om, at man lever op til sine løfter om at bekæmpe social dumping effektivt.
Kristian Thulesen Dahl (DF), 2021-05-11:
Så mit sidste spørgsmål til statsministeren er, om regeringen vil sørge for, at der bliver indkaldt til drøftelser, bl.a. også om det her er en mulighed, vi bliver nødt til at tage i anvendelse, altså at man simpelt hen skriver noget ind i pensum og gør det til en pligt for den enkelte lærer for at have en sikkerhed for, at den enkelte lærer ikke står alene tilbage med det her meget, meget store ansvar, tager initiativ til sådan nogle drøftelser, så vi kan få sat noget i verden, så der rent faktisk sker noget i forhold til det her store problem.
Ole Birk Olesen (LA), 2021-02-23:
Der ser man så, at De Radikale og Socialdemokratiet, altså regeringen, går ud og siger, at det faktisk betyder, at det er det her med arbejdsudbud, der skal føre til den beskæftigelse, altså så hvis man reducerer arbejdsudbuddet et sted, skal man øge arbejdsudbuddet et andet sted.
Sophie Løhde (V), 2009-04-21:
Med hensyn til fixerummet kan jeg forstå på ordføreren, at det altså ikke skal være et sted, hvor der skal være mulighed for, at de, der er afhængige af et - som ordføreren selv betegner det - stærkt vanedannende og stærkt skadeligt stof, skal kunne indtage det i fixerummet.
Kaare Dybvad Bek (S), 2023-04-28:
Det er, fordi der er en bred kerne af partier her i Folketinget – mit eget parti, Venstre og en række andre partier – som igennem en årrække nu har samarbejdet om at få det her til at fungere, og som har et fælles ansvar for, at vi sørger for, at alle folk er klar over, hvad det er for nogle værdier, man skal leve op til her i Danmark, når man er her, og at vi effektuerer det på den mest effektive måde, som vi kan i det her samfund.
Orla Hav (S), 2012-10-04:
Jeg skal bare referere til, at der er flere af de konservative borgmestre, der er kommet med en melding om, at det ville være utænkeligt, og at det bør være utænkeligt at se Det Konservative Folkeparti som støtteparti til en Venstre-Dansk Folkeparti-koalition.
Peter Skaarup (DF), 2000-12-07:
Derfor undrer det mig nu at høre Socialdemokratiets nye, retspolitiske ordfører - altså det må vel være den nye, for fru Lissa Mathiasen er ofte retspolitisk ordfører for Socialdemokratiet - sige her i dag, at man ikke vil være med til sådanne særlige ungdomsdomstole.
Søren Søndergaard (EL), 2022-04-08:
Men så vil jeg så derudover sige, at det, der er problemet – og det kan jeg ikke forstå – er, hvorfor regeringen sammen med de partier, der bakker regeringen op, ikke bare siger, at man, hvis det kommer på tale at etablere et fælles forsvar i henhold til artikel 42, naturligvis udskriver folkeafstemning om, om Danmark skal bakke op om det.
Morten Bødskov (S), 2011-11-09:
Det er jo velkendt, at der af og til kan være forskellige opfattelser af, hvad der er den mest konkrete og korrekte vurdering i en given sag, og i de situationer, ja, så står det selvsagt enhver frit for at erklære sig uenig i den vurdering, som vedkommende minister og dennes ministerium måtte være kommet med, således at der kan finde en grundig diskussion sted af det pågældende spørgsmål.
Morten Homann (SF), 2004-05-18:
Oven i diskussionen om prisstigningerne er der selvfølgelig også de serviceforringelser, der følger med, og for et område som HUR er det jo helt afgørende, at der oven i de høje priser samtidig følger en lang række forringelser af servicen: færre afgange, nedlæggelse af busruter osv., som ødelægger dagligdagen for rigtig mange mennesker.
Helene Brydensholt (ALT), 2026-01-28:
Eller er ministeren og regeringen, som ministeren repræsenterer, klar til at kaste endnu flere penge efter at øge kvaliteten, som vi jo sort på hvidt kan se i kvalitetsrapporterne virkelig trænger til at blive løftet, også mere, end man gør i de tiltag, som man allerede har sat i søen nu, hvis man spørger mig?
Samira Nawa (RV), 2021-02-23:
I løbet af det seneste år har vi – et bredt flertal eller nogle gange sågar et samlet Folketing – gang på gang vist, at vi er rede til og i stand til at træffe hurtige beslutninger, der målrettet løser de udfordringer, som borgerne møder i den her helt ekstraordinære situation med en verdensomspændende pandemi.
Kristian Jensen (V), 2009-04-29:
For det første og som det vigtigste fortsætter ejendomsværdiskattestoppet naturligvis fuldstændig uændret i forhold til det, det har gjort, lige siden regeringen trådte til i november 2001. For det andet har vi fastholdt den høje fradragsværdi for renteudgifter op til 100.000 kr. for et ægtepar og 50.000 kr. for enlige.